62016TJ0554_INF
Sodba Splošnega sodišča (prvi senat) z dne 30. junija 2021 – BZ/ECB
(Zadeva T‑554/16)
„Javni uslužbenci – Zaposleni ECB – Zahteva za priznanje poklicnega izvora bolezni – Členi od 6.3.11 do 6.3.13 Pravil za zaposlene v ECB – Kršitev postopka – Neobstoj preiskovalnega poročila – Nepogodbena odgovornost“
1.
Pritožbe uradnikov – Uslužbenci Evropske centralne banke – Akt, ki posega v položaj – Pojem – Sklep o ustavitvi postopka za priznanje poklicnega izvora bolezni, ker se zadevni zaposleni ni udeležil organiziranega zdravniškega pregleda – Vključitev
(Pravila za zaposlene v Evropski centralni banki, člen 6.13.12(b))
(Glej točko 68.)
2.
Uradniki – Uslužbenci Evropske centralne banke – Socialna varnost – Zavarovanje za primer nesreče in poklicne bolezni – Ugotovitev poklicnega izvora bolezni – Postopek – Uporaba po analogiji sodne prakse v zvezi s Kadrovskimi predpisi
(Kadrovski predpisi za uradnike, člen 73; Pravila o zavarovanju za primer poškodbe pri delu in poklicne bolezni, členi 16(1) in (2), 17, 18 in 21; Pravila za zaposlene v Evropski centralni banki, členi od 6.3.11 do 6.3.15)
(Glej točke od 70 do 73.)
3.
Uradniki – Uslužbenci Evropske centralne banke – Socialna varnost – Zavarovanje za primer nesreče in poklicne bolezni – Ugotovitev poklicnega izvora bolezni – Postopek – Upravna preiskava – Neobstoj – Nepravilnost – Nepripravljenost zadevne osebe za sodelovanje – Nevplivanje
(Pravila o zavarovanju za primer poškodbe pri delu in poklicne bolezni, člen 18; Pravila za zaposlene v Evropski centralni banki, člen 6.3.11(b) in (c))
Glej točke 75, 76 in 83.)
4.
Uradniki – Uslužbenci Evropske centralne banke – Socialna varnost – Zavarovanje za primer nesreče in poklicne bolezni – Ugotovitev poklicnega izvora bolezni – Postopek – Upravna preiskava – Neobstoj – Obveznost zadevne osebe, da opravi zdravniški pregled zaradi preverjanja poklicnega izvora bolezni – Neobstoj
(Pravila za zaposlene v Evropski centralni banki, člen 6.3.11(c))
(Glej točko 80.)
5.
Uradniki – Uslužbenci Evropske centralne banke – Socialna varnost – Zavarovanje za primer nesreče in poklicne bolezni – Ugotovitev poklicnega izvora bolezni – Postopek – Upravna preiskava – Predmet
(Pravila za zaposlene v Evropski centralni banki, člen 6.3.11(b))
(Glej točko 84.)
Predmet
Predlog na podlagi člena 270 PDEU in člena 50a Statuta Sodišča Evropske unije za, prvič, razglasitev ničnosti sklepa ECB z dne 23. julija 2014, s katerim se je končal postopek za priznanje poklicnega izvora bolezni tožeče stranke, in drugič, povračilo premoženjske in nepremoženjske škode, ki naj bi tožeči stranki nastala zaradi tega sklepa.
Izrek
1.
Sklep Evropske centralne banke (ECB) z dne 23. julija 2014, s katerim se je končal postopek za priznanje poklicnega izvora bolezni osebe BZ, se razglasi za ničen.
2.
V preostalem se tožba zavrne
3.
ECB se naloži plačilo stroškov.